سسوال

سسوال 
سسوال ہک وستی تے آثار قدیمہ دا ہک ٹھیڑھ ہے، جیڑھا بھارت دے ہریانہ ریاست دے حصار ضلع وچ واقع ہے۔ ایہ وستی حصار شہر توں تقریباً 28 کلومیٹر دے فاصلے تے واقع ہے۔ ایہ چالکولیتھک دور دا ہک ٹھیڑھ ہے تے سسوال ثقافت دا نمونہ ٹھیڑھ ہے، جیڑھا 3800 ق م دے نیڑے دا ہے۔ ایں ثقافت کوں سوٹھی–سسوال ثقافت دے ناں نال وی ڄاتا ویندے۔  

آݨا ٹکاݨا
سسوال دے نیڑے سوٹھی دا ٹھیڑھ راجستھان وچ واقع ہے، جیڑھا سسوال توں تقریباً 70 کلومیٹر پچادھی پاسوں ہے۔ راکھی ڳڑھی دا وݙا آثار قدیمہ دا ٹھیڑھ تقریباً 70 کلومیٹر پوادھی  پاسوں واقع ہے۔ ایہ تریہے قدیم آبادیاں چوٹانگ دریا دے میدان وچ واقع ہن، جیڑھا ایں علاقے وچ پواھی کنوں پچادھی پاسے وہندا ہئی۔ چوٹانگ دریا قدیم گھاگھرا دریا دا ہک معاون دریا ہئی، جیڑھا ایں علاقے وچ پوادھ کنوں پچادھی پاسے وہندا ہئی۔ کالی بنگن دا ٹھیڑھ انہاں ݙوہاں دریاواں دے سنگم دے نیڑے واقع ہے۔  

سوٹھی–سسوال ثقافت
سوٹھی–سسوال ثقافت ہڑپہ توں پہلے دی ہک ثقافت ہے، جیڑھی ابتدائی ہڑپہ ثقافت دی سینگی ہئی۔ ایں ثقافت دے لوک مٹی دے گھراں وچ رہندے ہن جنہاں دیاں چھتاں ککھاں نال کڄیاں ہوندیاں ہن۔ ایں ثقافت دا مرکز کھیتی باڑی ہئی، تے اتھوں دے لوک ڳئوں، مینھ، سور، تے ٻکریاں پلیندے ہن۔ اتھوں دے لوک چک نال بݨائے ڳئے سرخ مٹی دے برتن ورتیندے ہن، جیڑھے اکثر رنگین ہوندے ہن۔  

تاریخ تے دور بندی
سوٹھی ثقافت 4600 ق م دے نیڑے شروع تھئی، جݙاں جو سسوال ثقافت دا ابتدائی دور 3800–3200 ق م دے درمیان دا ہے۔ سوٹھی–سسوال ثقافت دے مٹی دے برتن کالی بنگن نال ملدے جلدے ہن۔  

کھدائی تے دریافتاں
سسوال وچ کھدائی وچ مٹی دے برتن، ٹیراکوٹا دے زیورات، تے دھات دے اوزار ملدے ہن۔ اتھوں ملݨ آلیاں باقیات ایں ڳالھ دی نشاندہی کریندیاں ہن جو ایہ علاقہ ثقافتی تے معاشی لحاظ نال ترقی یافتہ ہئی۔  

مٹی دے برتناں دی صنعت
سسوال وچ ملݨ آلی مٹی دے برتناں دی صنعت کوں ترائے گروہاں وچ تقسیم کیتا ڳیا ہے:  
1. سسوال A: ایں دور وچ کالی بنگن پہلے دور دے برتن ملدے ہن، جیڑھے سفید تے کالے رنگ نال سجائے ڳئے ہن۔  
2. سسوال B: ایں دور وچ لیٹ سسوال تے ہڑپہ دے برتن ملدے ہن۔ ایں دور وچ سفید رنگ دا استعمال ختم تھی ڳیا تے کالے رنگ دے ڈیزائن نمایاں ہن۔  
3. سسوال C: ایں دور وچ چک تے بݨائے ڳئے سرخ مٹی دے برتن ملدے ہن۔  

اہمیت
سسوال دا ٹھیڑھ ہک اہم قدیمی ٹھیڑھ ہے، جیڑھا ایں تہذیب دے شہری تے دیہاتی معاشرے دی عکاسی کریندے۔ اتھوں ملݨ آلیاں چیزاں تے برتن ایں ڳالھ دی نشاندہی کریندے ہن جو ایہ علاقہ ثقافتی تے معاشی لحاظ نال ترقی یافتہ ہئی۔  

"قدیم تہذیباں دی وراثت کوں سانبھݨ دی لوڑ ہے!"